Selkärangan tietokonetomografiatutkimus

Sinulle on varattu aika selkärangan tietokonetomografiatutkimukseen, jossa kuvataan kaula-, rinta- tai lannerangan aluetta. Tietokonetomografia (lyhenne CT tai TT) on röntgenkuvausmenetelmä, jossa tuotetaan leikekuvia selkärangan alueelta. Kuvaukset suoritetaan aina röntgenlääkärin määräämän kuvausalueen mukaan. Röntgenlääkäri päättää kuvausalueen lähettävän lääkärin tekemän pyynnön mukaan. Kuvauksessa käytetään röntgensäteitä. Selkärangan alueen tutkimukset tehdään yleensä ilman varjoainetta.

Tutkimukseen valmistautuminen

Mikäli sinulle tehtävässä tutkimuksessa käytetään varjoainetta, sinun tulee olla syömättä 2 tuntia ennen tutkimusta, voit juoda normaalisti. Voit ottaa säännöllisesti käyttämäsi lääkkeet. Röntgenosastolta voit varmistaa, käytetäänkö tutkimuksessasi varjoainetta.

Ota yhteyttä röntgenosastolle, jos epäilet olevasi raskaana tai sinulla on todettu jodiyliherkkyys tai munuaisten vajaatoiminta.

Tutkimuksen suorittaminen

Tutkimus kestää kokonaisuudessaan 10 - 30 minuuttia, mutta varsinainen kuvausvaihe vain 2 - 10 minuuttia. Röntgenhoitaja valmistelee sinut tutkimukseen ja suorittaa kuvauksen röntgenlääkärin ohjeistuksen mukaan. Röntgenlääkäri antaa kuvista lausunnon.

Kuvauksen aikana sinun tulee maata kuvauspöydällä selällään mahdollisimman liikkumatta. Mikäli et pysty makaamaan paikallaan, ota yhteys lähettävään yksikköön esilääkityksen saamiseksi.

Tutkimuksen jälkeen huomioitavaa

Tutkimus ei yleensä aiheuta sivuvaikutuksia. Tutkimuksessa mahdollisesti käytettävä varjoaine poistuu virtsan mukana. Juominen edistää varjoaineen poistumista elimistöstä. Tämän vuoksi on hyvä nauttia nesteitä tavallista runsaammin.

Mikäli sinulla on sokeritautilääkitys ja munuaisten vajaatoiminta, sokeritautilääkitys tauotetaan tarvittaessa varjoainetutkimuksen jälkeen.

Mikäli tutkimuksessasi ei käytetty varjoainetta, mitään jatko-ohjeita tutkimuksen suhteen ei ole.

Tuloksen tehdystä tutkimuksesta saatte sinua hoitavalta lääkäriltä eli vastauksia ei saa röntgenosastolta.

Yhteystiedot

Selkärangan TT-tutkimuksia tehdään:

OYSin keskusröntgenissä (F-röntgen) sisäänkäynti N (Kajaanintie 50, Oulu) tai G (Kiviharjuntie 9, Oulu), sijainti N4, 1. kerros, aula 1.

OYSin päivystysröntgenissä (B-röntgen) sisäänkäynti NK (Kajaanintie 50, Oulu) tai G (Kiviharjuntie 9, Oulu), 1. kerros.

Oulaskankaan sairaalan röntgenissä Oulaistenkatu 5, Oulainen (A-ovi, 1. kerros).

Raahen sairaalan röntgenissä Rantakatu 4, Raahe (pääsisäänkäynti S1).

Mikäli sinulla on kysyttävää tästä tutkimuksesta, voit soittaa ma - pe klo 13.00 -15.00 sille röntgenosastolle, jonne aikasi on varattu (ilmoitetaan kutsukirjeessä).

Keskusröntgen puh.08 - 315 3208

Päivystysröntgen puh.08 - 315 2254

Oulaskankaan röntgen puh. 08 – 315 7619

Raahen röntgen puh. 040 135 7970

TT-tutkimuksen esitietokaavake

Ole hyvä ja täytä TT-tutkimuksen esitietokysely sähköisesti OmaOYS asiointipalvelussa [www.omaoys.fi](http://www.omaoys.fi)! Kysely avautuu 7 vrk ennen tutkimusta. Jos sinulla ei ole mahdollisuutta sähköiseen asiointiin, niin täytä tämä lomake, vaikka olisit täyttänyt lomakkeen aikaisemminkin. Otathan **täytetyn** lomakkeen mukaan kuvaukseen. Emme arkistoi aiempia lomakkeita.

|  |  |
| --- | --- |
| **Suku- ja etunimet** |  |
| **Henkilötunnus** | **Pituus**  | **Paino** |
| Vastaathan seuraaviin kysymyksiin huolellisesti |
|  |
| **Allergiat/mahdolliset vasta-aiheet:** |
| Onko sinulle käytetty aiemmin Jodi-varjoainetta? | Kyllä [ ]  | Ei [ ]  |
| Jos vastasit kyllä, tuliko tuolloin mitään allergia-oireita?Millaisia oireita?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
|  |  |  |
|  Onko sinulla lääkeaineallergioita?Jos vastasit kyllä, mitä allergioita? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
| Onko sinulla tablettihoitoinen diabetes?Jos vastasit kyllä, mikä on lääkkeen nimi? \_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
| Onko mahdollista, että olet raskaana? | Kyllä [ ]  | Ei [ ]  |
| **Muut esitiedot:** |
|  Milloin sinulla on sovittuna lääkärille vastaanotto tai soittoaika  tutkimusvastausten kuulemista varten? \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| Epäselvissä tapauksissa otathan yhteyttä röntgenosastoon, johon tutkimusaikasi on varattu: Keskusröntgen puh. 08 315 3208Päivystysröntgen puh.08 315 2254Oulaskankaan röntgen puh. 08 315 7619Raahe puh. 040 135 7970  |
| **Lomakkeen täyttäjän allekirjoitus** | **Päiväys** |